CELEX: 22005D0460
Language: fi
Date: 2005-04-13 00:00:00
Title: 2005/460/: AKT–EY-ministerineuvoston päätös N:o 4/2005, tehty 13 päivänä huhtikuuta 2005, yhdeksännen Euroopan kehitysrahaston pitkän aikavälin kehitysmäärärahojen varauksen käytöstä

24.6.2005   
            
            
               FI
            
            
               Euroopan unionin virallinen lehti
            
            
               L 164/46
            
         AKT–EY-MINISTERINEUVOSTON PÄÄTÖS N:o 4/2005,
   tehty 13 päivänä huhtikuuta 2005,
   yhdeksännen Euroopan kehitysrahaston pitkän aikavälin kehitysmäärärahojen varauksen käytöstä
   (2005/460/EY)
   AKT–EY-MINISTERINEUVOSTO, joka
   ottaa huomioon Cotonoussa 23 päivänä kesäkuuta 2000 allekirjoitetun AKT–EY-kumppanuussopimuksen ja erityisesti sen liitteessä I olevan 8 kohdan,
   sekä katsoo seuraavaa:
   
               (1)
            
            
               Yhdeksännen Euroopan kehitysrahaston (EKR) mukaiset yhteisen edustajakokouksen käytössä olevat pitkän aikavälin kehitykseen osoitetut sekä alueelliseen yhteistyöhön ja yhdentymiseen tarkoitetut määrärahat on käytetty loppuun.
            
         
               (2)
            
            
               Jotta AKT–EY-kumppanuussopimuksen 17 artiklassa (yhteinen edustajakokous) tarkoitettujen tavoitteiden täytäntöönpanon jatkaminen voidaan taata, tarkoitukseen on aiheellista myöntää lisävaroja.
            
         
               (3)
            
            
               Jotta voidaan taata tuki pyrkimyksille kehittää ympäristönhoidon valmiuksia ja panna täytäntöön monenväliset ympäristösopimukset, laatia metsälainsäädännön soveltamisen valvontaa, metsähallintoa ja puukauppaa koskeva AKT–EY-toimintasuunnitelma (FLEGT) sekä parantaa Afrikan, Karibian ja Tyynenmeren maiden kalatalouden hallinnointia, näihin tarkoituksiin on aiheellista myöntää lisävaroja.
            
         
               (4)
            
            
               Jotta voidaan taata tuki perushyödykkeistä kaikkein riippuvaisimpien ATK-maiden tuottajille näiden kilpailukyvyn parantamiseksi ja riskialttiuden vähentämiseksi sekä tieto- ja viestintätekniikan edistämiselle ATK-maissa, tarkoitukseen on aiheellista myöntää lisävaroja.
            
         
               (5)
            
            
               Jotta voidaan taata menetelmiin liittyvä tuki ja valmiuksien kehittäminen muuttoliikettä koskevien kysymysten ja eteläisten maiden väliseen muuttoliikkeeseen keskittyvän alueellisen yhteistyön alalla, tarkoitukseen on aiheellista myöntää lisävaroja.
            
         
               (6)
            
            
               Jotta voidaan taata yhteistyön tiivistäminen niiden Yhdistyneiden Kansakuntien toimielinten kanssa, joiden tehtävät ja valmiudet sopivat yhteen EY–AKT-kehitysyhteistyöpolitiikan ensisijaisten tavoitteiden kanssa etenkin hallinnon alalla ja konfliktien jälkitilanteissa sekä parantaa AKT-maiden keskinäisten toimien vaikutusta, näihin tarkoituksiin on aiheellista myöntää lisävaroja,
            
         ON PÄÄTTÄNYT SEURAAVAA:
   1 artikla
   Yhteinen edustajakokous
   Yhdeksännen EKR:n pitkän aikavälin kehitysmäärärahojen varauksesta siirretään kaksi miljoonaa euroa pitkän aikavälin kehitysmäärärahoihin yhteisen edustajakokouksen käyttöön varattuun määrärahaan AKT–EY-kumppanuussopimuksen 17 artiklassa ja pöytäkirjassa 1 määrättyjen tavoitteiden mukaisesti.
   2 artikla
   AKT-maiden keskinäinen yhteistyö alueellisen yhteistyön määrärahojen puitteissa
   Yhdeksännen EKR:n pitkän aikavälin kehitysmäärärahojen varauksesta siirretään 170 miljoonaa euroa alueellisen yhteistyön ja yhdentymisen määrärahoihin AKT-maiden keskinäistä yhteistyötä varten AKT–EY-kumppanuussopimuksen 28–30 artiklassa määrättyjen tavoitteiden mukaisesti. Tämä määrä voidaan käyttää seuraaviin tarkoituksiin:
   
               a)
            
            
               luonnonvarat (60 miljoonaa euroa): toimet ympäristön ja luonnonvarojen alalla (mukaan luettuina tieteelliset ja tekniset arvioinnit sekä kalatalouden hallinta ja valvonta);
            
         
               b)
            
            
               yksityissektorille ja tieto- ja viestintätekniikoille annettava tuki (65 miljoonaa euroa): toimet, joilla tuetaan perushyödykkeistä eniten riippuvaisten AKT-maiden tuottajia sekä edistetään tieto- ja viestintätekniikkaa AKT-maissa;
            
         
               c)
            
            
               menetelmiin liittyvä tuki ja valmiuksien kehittäminen (25 miljoonaa euroa): muun muassa AKT-maiden keskinäisen muuttoliikkeeseen liittyvien valmiuksien kehittämisen rahoitusvälineen perustaminen;
            
         
               d)
            
            
               strateginen kumppanuus Yhdistyneiden Kansakuntien kanssa ja tuki AKT-maiden keskinäisten ohjelmien toimeenpanolle (20 miljoonaa euroa): yhteistyön parantaminen niiden Yhdistyneiden Kansakuntien toimielinten kanssa, joiden tehtävät liittyvät läheisimmin EY–AKT-kehitysyhteistyöpolitiikan ensisijaisiin tavoitteisiin etenkin hallinnon alalla ja konfliktien jälkitilanteissa sekä uusiin tarpeisiin, jotka aiheutuvat pyrkimyksestä parantaa AKT-maiden keskinäisten toimien vaikutuksia.
            
         3 artikla
   Voimaantulo
   EKR:n johtavaa tulojen ja menojen hyväksyjää kehotetaan toteuttamaan tarvittavat toimenpiteet tämän päätöksen täytäntöönpanemiseksi. Päätös tulee voimaan päivänä, jona se tehdään.
   
      Tehty Brysselissä 13 päivänä huhtikuuta 2005.
      
         
            AKT–EY-ministerineuvoston puolesta valtuutettuna AKT–EY-suurlähettiläskomitean puheenjohtaja
         
         F. J. WAHNON FERREIRA